**ΔΕΛΤΙΟ ΤΥΠΟΥ**



**Αντιπεριφερειάρχης**

**Αγροτικής Οικονομίας,**

**Κτηνοτροφίας & Αλιείας**

**Κωνσταντίνος Αποστολόπουλος** Λαμία, 25 Απριλίου 2025

**ΠΡΟΣΚΛΗΣΗ**

**ΓΙΑ ΤΗ ΣΥΜΜΕΤΟΧΗ ΕΠΙΧΕΙΡΗΣΕΩΝ ,**

 **ΣΤΟ 10ο ΦΕΣΤΙΒΑΛ ΕΛΑΙΟΛΑΔΟΥ ΚΑΙ ΕΛΙΑΣ**

**30-31 ΜΑΙΟΥ ΚΑΙ 1 ΙΟΥΝΙΟΥ 2025**

**Η Περιφέρεια Στερεάς Ελλάδας**μέσω της **Αγροδιατροφικής Σύμπραξης Στερεάς Ελλάδας** ανακοινώνει τη συμμετοχή της στο:

«**10ο Φεστιβάλ Ελαιολάδου & Ελιάς**»,

 το οποίο θα πραγματοποιηθεί στις **30, 31 Μαΐου και 1 Ιουνίου 2025**, στο Πάρκο Κυκλοφοριακής Αγωγής του **Δήμου Καλαμάτας**, υπό την αιγίδα του Υπουργείου Αγροτικής Ανάπτυξης και Τροφίμων.

Τιμώμενες Περιφέρειες της φετινής διοργάνωσης είναι η **Περιφέρεια Στερεάς** **Ελλάδας**, η **Περιφέρεια Θεσσαλίας** και η **Αποκεντρωμένη Διοίκηση Θεσσαλίας & Στερεάς Ελλάδας.**

Το Φεστιβάλ έχει καταστεί ο σημαντικότερος θεσμός στον ελαιοκομικό τομέα, ενώ η συμμετοχή έχει ξεπεράσει τους 150.000 επισκέπτες στις εννέα προηγούμενες διοργανώσεις. Ο εκθεσιακός χώρος καλύπτει 8.000 τετραγωνικά μέτρα ενώ πάνω από 700 εκθέτες έχουν συμμετάσχει μέχρι σήμερα.

Στο πλαίσιο του Φεστιβάλ θα πραγματοποιηθούν:

* το **10ο Συνέδριο για το Ελαιόλαδο & την Επιτραπέζια Ελιά**,
* ο 7ος Διαγωνισμός Εξαιρετικών Παρθένων Ελαιολάδων,
* ο 5ος Διαγωνισμός Επιτραπέζιας Ελιάς,
* το **OLIVE OIL FORUM** (παρουσίαση ελληνικών ποικιλιών ελαιολάδου),
* το **OLIVE OIL GASTRONOMY FORUM – Γαστρονομία Ελαιολάδου,**
* η **MEDITERRANEAN LOCAL AGENDA**.

Επιπλέον, στον ίδιο χώρο θα φιλοξενηθεί και η **Έκθεση Αγροτικών Μηχανημάτων & Εξοπλισμού για την Ελαιοκομία**, με συμμετοχές από 10 χώρες και επισκέπτες χιλιάδες παραγωγούς, ελαιοτριβείς και επιχειρηματικές αποστολές από την Ελλάδα και το εξωτερικό, προσφέροντας στους συμμετέχοντες σημαντικές ευκαιρίες για εμπορικές συμφωνίες και διεθνή δικτύωση.

Οι συμμετέχοντες θα έχουν την δυνατότητα να πραγματοποιήσουν λιανικές πωλήσεις των προϊόντων τους και για αυτό τον λόγο θα πρέπει να τηρήσουν τις προβλεπόμενες διατάξεις του νόμου και να έχουν προνοήσει ώστε να μπορούν να εκδίδουν τα απαραίτητα παραστατικά πωλήσεων.

Η **Περιφέρεια Στερεάς Ελλάδα**ς θα καλύψει οικονομικά το σύνολο του κόστους που αφορά την ενοικίαση-κατασκευή του εκθεσιακού περιπτέρου. Η επιδότηση **δεν περιλαμβάνει** έξοδα μετακίνησης και διαμονής & έξοδα μεταφοράς Εμπορευμάτων.

Παρακαλούμε τις επιχειρήσεις που επιθυμούν να συμμετέχουν στην έκθεση, να συμπληρώσουν τη **αίτηση συμμετοχής** στον ακόλουθο σύνδεσμο:

<https://forms.gle/YMgcZhZgydS13EPC7>

**Οι αιτήσεις θα γίνονται δεκτές, μέχρι την Παρασκευή 16 ΜΑΙΟΥ 2025 και ώρα 12:00 ή μέχρι εξαντλήσεως του διαθέσιμου χώρου.**

**Θα τηρηθεί σειρά προτεραιότητας!**

Στη διάθεσή σας,

**Γραφείο Αντιπεριφερειάρχη Αγροτικής Οικονομίας, Κτηνοτροφίας &** **Αλιείας Κωνσταντίνου Αποστολόπουλου**

Email : apostolopoulosk@pste.gov.gr

**Γραφείο Αντιπεριφερειάρχη Ανάπτυξης & Επιχειρηματικότητας Κωνσταντίνου Γαλάνη**

Email: kgalanis@pste.gov.gr

**Για περισσότερες πληροφορίες:**

**Γραφείο Αγροδιατροφικής Σύμπραξης Περιφέρειας Στερεάς Ελλάδας**

Email: info@agrifoodcentralgreece.gr